
Előszó

Ez a könyv egy egyszerű kérdéssel, hipotézissel kezdődött. Vajon van-e közös magja a több ezer magyar közmondásnak, szólásnak? Vajon van-e benne valamilyen rendszer, vagy minta?

Első pillantásra a válasz elég nyilvánvalónak tűnik: nem, hiszen vannak közöttük munkáról, szerelemről, barátságról, pénzről, háborúról szólók. Mintha az egész egy hatalmas random, rendezetlen bölcsességgyűjtemény lenne, aminek se eleje se vége nincsen.

De vajon mi történik, ha nem külön-külön vizsgáljuk őket, hanem hátrébb lépünk egyet és rendszerként nézzük őket?

Ekkor valami furcsa minta kezd kirajzolódni hiszen többségük nem kész válaszokat ad, sőt vannak olyan párok amik első ránézésre még ellent is mondanak egymásnak. Nem azt mondják, hogy igy élj, hogy jó legyen neked, hanem azt, hogy figyelj, tanulj, korrigálj, alkalmazkodj a valósághoz.

Mintha emberi generációk hosszú során keresztül mindig ugyanaz az üzenet ismétlődött volna újra és újra, de mindig más szavakkal, más történetekkel, más példákkal, más köntösben, viszont mindig ugyanazzal a kemény maggal.

Ahogy egyre mélyebbre ástam ebben a látszólagos rendszerben, egyre kevésbé láttam erkölcsi szabályokat mint inkább egy működési elvet. Egy kódot, egy mintát ami nem csak itt jelent meg, hanem az evolúcióban, a tudományokban, a tanulásban, a társadalomban, a történelemben, de még a mesterséges intelligenciában is.

Ez a könyv ennek a kutatásnak a története, viszont a könyv végén nem állitom azt, hogy megtaláltam az élet tikát, vagy szabályát, vagy nagy igazságát, hanem éppen ellenkezőleg a könyv egyik legfontosabb felismerése az lett, hogy az igaz bölcsesség nem az igazság birtoklása, hanem inkább a valóság felé való folyamatos közeledés képessége.

Amit itt olvasni fogsz kedves olvasó az nem egy dogma, vagy egy hitvallás, hanem inkább egy kisérlet és remélem a könyv végére majd megérted, hogy miért ezt a cimet választottam neki.


	Fejezet 




Képzelj el kedves olvasó egy hatalmas nagy erdőt amibe ezer meg ezer fa van. Akkorát, hogy még a szélét sem látod. Az erdő fái pedig közmondások és szólások: vidámak, komorak, tréfásak, komolyak, kiméletlenül őszinték, mellbe vágóak, szóval mindenfélék. Ott állnak egymás mellett évszázadok, vagy évezredek óta és első pillantásra ez ég világon semmi közük nincs egymáshoz. Mi lehet a közös bennük? Erre a legtöbb ember azt válaszolná, hogy az ég világon semmi, mindegyik másról szól, más bölcsességről vagy tapasztalatról.

De nekem nem volt elég ez a válasz, mert felmerült bennem egy kérdés. Hogy lehet, hogy ezek a mondások fennmaradtak annyi időn keresztül? Miért emlékeznek rájuk az emberek és miért adták tovább őket az utódoknak? Miért ezek maradtak fent és miért nem mások? Létezne közöttük valamilyen természetes szelekció? Lehet, hogy van közöttük valamilyen természetes szelekció? Kiválasztódás? 

Ha ez igy van akkor a közmondások nem csak egyszerű mondatok, hanem több száz vagy ezer évnyi emberi tapasztalatok lenyomatai amiket az idő pallérozott fényesre.

Ha ez igaz, akkor ez az erdő nem lehet csupán véletlenszerű, a fák között kell legyenek ösvények és talán létezik egy minta is.



	Fejezet




Amikor beléptem ebbe a hatalmas nagy erdőbe, nem az volt az első kérdésem, hogy vajon mit jelentek, hanem az, hogy miért vannak még mindig itt. Elsőre furcsa kérdésnek tűnhet, de igazából ez volt a kutatás egyik fordulópontja.

Gondolj bele kedves olvasó: az emberiség történelme során kimondott mondatok száma szinte felfoghatatlanul sok, szinte mérhetetlen. A legtöbbjük viszont nyomtalanul eltűnt, senki nem emlékszik rájuk, nyom nélkül eltűntek. Senki nem ismételgeti őket és nem adja át másnak. A közmondások viszont valahogy túléltek, megmaradtak az emberi kultúrában. Ez önmagában már érdekes, viszont még érdekesebb ha egy másik szemszögből nézzük a dolgot.

A természetben létezik egy folyamat amit úgy hivunk, hogy szelekció. Nagyon egyszerűen, ami működik, az fennmarad, ami nem az sokszor nyomtalanul eltűnik. Kiköpi magából a rendszer. Mi van akkor, ha a közmondásokkal is ez történt, történik? Nem genetikai, nem is biológiai, hanem egy kulturális szelekció, hiszen az emberek újra meg újra élethelyzetekbe kerülnek. Hibáznak, tanulnak belőle, élettapasztaltokat szerezni és néha valaki ezt a tapasztalatot egy mondatba sűriti. A legtöbb ilyen mondat eltűnik, de néhány viszont megmarad. De miért?

Talán azért, mert újra és újra valaki másnak hasznosnak bizonyul.

Vegyünk egy egyszerű példát: Aki sokat markol, keveset fog. Vajon hány és hány generáció tapasztalta ezt meg? Mind más korban és más környezetben és mégis ugyanabba a problémába ütköztek. Igy maradhatott fent ez a mondás.

Itt történik valami nagyon fontos. Ez a mondás nem azért maradt fent mert szép volt, vagy hangzatos vagy mert költői, jól hangzik, hanem azért mert működött.

Ezen a ponton a kutatásom irányt váltott. Eddig azt hittük, hogy a közmondások tudást tartalmaznak, de mi van ha nem a tudáson van a lényeg, hanem a túlélésen? Lehet, hogy ezek rövid, tömör, hatékony útjelző táblák amik az élet útján irányitanak. Nem azt mondják, hogy figyelj ide, ez az igazság, hanem azt, hogy erre figyelj mert mi már egyszer beleléptünk ebbe a gödörbe és te kerüld ki ha teheted.

Ez a felismerés számomra mindent megváltoztatott, mert innentől kezdve nem azt kérdeztem, hogy vajon mit tanit ez a közmondás, hanem azt, hogy milyen problémát próbál megelőzni, mire próbál figyelmeztetni.

Igy a különálló közmondások mögött kezdtek minták megjelenni és mindig ugyanazok a témák kezdtek visszatérni: túlzás, türelem, következmény, figyelem, tanulás, együttműködés és a valóság és annak érzékelése. Mintha a sok különböző mondás mindig ugyanerre a néhány témára mutatott volna.

Ekkor felmerült egy újabb kérdés, talán nem is a közmondások az érdekesek, hanem az ami éppen mögöttük van. Nyomokra amik nemcsak a magyar nyelvben jelennek meg, nem csak népi bölcsességekben, hanem minden olyan természetes rendszerben aminek a célja a hosszú távú életben maradás.

Ezen a ponton még mindig nem tudtam, hogy mit keresek, csak annyit sejtettem már, hogy a közmondások mögött lehet, hogy láthatatlan szálak húzódnak és egyre inkább úgy tűnt a vizsgálatok alapján, hogy nem különálló mondatokat látunk csupán, hanem inkább egy nagyobb rendszer apró darabjait.

A következő lépésen az volt, hogy megpróbáltam azonositani az első ilyen darabot, az első ilyen elemet, amely talál minden más alatt ott rejtőzik és ekkor találkoztam azzal a fogalommal, amely ez egész könyv központi fogalma is lett: a valósággal.




	Fejezet




Minden nyom a valósághoz vezetett, nem egyszerre, nem látványosan, hanem szépen csendben, szinte észrevétlenül. Amint a rengeteg közmondást kezdtem vizsgálni, egyszerre sok különböző téma bukkant elő: munka, pénz, szerelem, barátság, család, hatalom, türelem stb. Első ránézésre semmi nem köti össze őket, viszont furcsa dolog történt. Egy figyelmeztetés kezdett körvonalazódni ami más szavakkal, más helyzetekben de ugyanazzal a lényeggel jelent meg. A valóságot nem lehet és nem szabad büntetlenül figyelmen kívül hagyni. Ez volt az első nagy felismerésem.

A legtöbb ember úgy gondol a bölcsességre, mint tudásra, minél több információ birtoklására. Én viszont egyre inkább azt láttam, hogy a közmondások nem tudást próbálnak átadni, hanem kapcsolatot. Kapcsolatot valamivel, ami mindig ott van akkor is, ha hiszünk benne és akkor is, ha nem: a valósággal. Ez nagyon fontos különbség mert a tudás változhat, az elképzeléseink változhatnak, a világképünk is változhat, viszont a valóság soha nem változik és nem köt kompromisszumot. Lehet nyugodtan azt gondolni, hogy a gravitáció nem létezik, de attól még ott van. Lehet azt gondolni, hogy egy birodalom örök, de a történelem nem egyszer bizonyitotta pont az ellenkezőjét. Itt kezdtem el egy nagyon érdekes irányba elindulni, mert rájöttem valamire. A közmondások jelentős része nem arra tanit meg, hogy győzz, hanem arra, hogy ne szakadj el a valóságtól és vedd mindig figyelembe azt.

Ez elsőre egyszerűnek, vagy egyértelműnek hangzik, pedig igazából rendkivül nehéz mert az ember egy nagyon különleges lény ezen a földön. Képes álmodni, tervezni, képzelődni, modelleket alkotni. Ez a legnagyobb ereje és egyben a legnagyobb gyengesége is, mert ugyanazzal a képességgel, amivel felfedezné a világot, el is tud távolodni tőle.

Éppen ezért a közmondások különös szerepet töltenek be az életben, nem új világot épitenek, hanem visszahúzzák az embert a földre a valóságba. Újra és újra generációkon keresztül. Azt suttogják nekünk, hogy figyelj, nézz körül, a valóság mindig és mindenhol ott van körülöttünk.

Ezen a ponton azonban felmerült egy kellemetlen kérdés is. Ha a valóság ennyire fontos, akkor hogyan tudjuk felismerni? Hiszen nem látja senki sem közvetlenül, hiszen az ember érzékszerveken, emlékeken, tapasztalatokon és hiedelmeken keresztül érzékeli a tudományban pedig modelleken, méréseken és kisérleteken, a mesterséges intelligencia pedig adatokon, szövegeken és mintázatokon keresztül. Mindannyian modelleket használunk. Ekkor megszületett bennem egy nagy felismerés: a modelljeink nem tükrözik teljesen a valóságot, a big picture-t. Ez talán e könyv legfontosabb mondata, mert a történelem során újra és újra ugyanaz történt: az emberek mindig beleszerettek a saját modelljeikbe. Azt hitték folyamatosan, hogy megérkeztünk, elértük az igazságot és ilyenkor érkeztek mindig a problémák. A birodalmak, gazdasági buborékok, dogmák, válságok, mind ugyanarra a mintára épültek. A modell mindig fontosabb lett, mint a valóság és amikor ez bekövetkezett a valóság korrekciója előbb vagy utóbb mindig megérkezett. Volt amikor lassan, volt amikor gyorsabban, néha fájdalmasan és néha egészen katasztrofálisan.

Ekkor kezdett nyilvánvaló lenni számomra, hogy a közmondások nem a tudást őrzik, hanem a jó kapcsolatot a valósággal, és ez a kapcsolat az első pillére annak a függvénynek, amelyet később Az Élet Kódjának neveztem el.

A következő kérdés már szinte magától adódott: Ha a valóság az első pillér, akkor mi a második? Mi történik azután, hogy a valóság visszajelez nekünk, mi lehet az a mechanizmus, amely a tanulást lehetővé teszi? A válasz egyetlen fogalomban foglalható össze: a visszacsatolás.



	Fejezet




Ha a valóság az első pillér, akkor a visszacsatolás a második. A kettő szinte elválaszthatatlan, hiszen a valóság önmagában nem tanit, hanem csak egyszerűen létezik. A tanulás folyamata ott kezdődik, amikor a valóság kezd válaszolni nekünk. Ezt nevezhetjük visszacsatolásnak.

Egy nagyon egyszerű példa: egy gyermek megérint egy forró kályhát, ami megégeti, az pedig fáj. Tehát a valóság válaszol és jön a visszacsatolás. A közmondások tele vannak ilyen példákkal: ki mint vet, úgy arat, aki másnak vermet ás, maga esik bele, addig jár a korsó a kútra, amig el nem törik stb. Mind ugyanazt mondják: a valóság kegyetlenül mindig válaszol. A legtöbb ember azt gondolná, hogy a siker a jó döntések eredménye, viszont a természet törvénye valami mást mutat. A természetben nincs tökéletes döntés, hanem csak visszacsatolás van: próba, hiba, korrekció, új próbálkozás. Újra meg újra, ez az evolúció pontos működése hiszen nem tudja előre a helyen választ, hanem próbálkozik, kisérletezik, a környezet pedig visszajelez. A tudomány is pontosan igy működik. Nem azért erős, mert mindig igaza van, hanem mert képes észrevenni azt, amikor nincs igaza. Ez a különbség rendkivül fontos, hiszen  legtöbb modell, vagy rendszer nem attól omlik össze, hogy hibázik, hanem attól, hogy elveszti a kapcsolatot a visszacsatolással. Ekkor történik valami nagyon érdekes. Nem a hiba a probléma egy rendszerben, hiszen a hiba mindig mindenhol jelen van, hanem az, hogy visszacsatolás nem jut el oda ahova kellene, vagy túl későn jut el, vagy eltorzul, vagy egyszerűen csak figyelmen kívül hagyódik. És amikor ez megtörténik a rendszer gyakorlatilag elkezd vakon működni.

A visszacsatolás lényegében a valóság hangja, az a mechanizmus amellyel a valóság beszél hozzánk és amit kötelező lenne meghallanunk.

Itt jutottam el megint egy érdekes kérdéshez. Mi történik akkor, ha egy rendszer túl sikeres lesz? Furcsa kérdésnek hangzik, pedig a történelem tele van ilyen példákkal. Az a helyzet, hogy a sikernek van egy rejtett veszélye. Ez pedig az, hogy a siker elhiteti velünk azt, hogy nincs szükségünk visszacsatolásra, azt hogy már mindenre tudjuk a választ, hogy a modellünk tökéletes. Itt kezdődnek a bajok, mert amikor egy rendszer megszűnik figyelni a hibák nem tűnnek el, hiszen mindig ott vannak, hanem csak felhalmozódnak. A valóság mindig is küldi az üzeneteit, csak egyre hangosabban teszi azt. Ezért van az, hogy a sok összeomlás valójában nem hirtelen történik, hanem hosszú időn keresztül készülődik. A rendszer hónapokon, éveken, néha évtizedeken keresztül figyelmen kívül hagyja a visszacsatolást, aztán egy nap minden egyszerre láthatóvá válik és jön a nagy bumm. Ezt nevezi az ember válságnak, viszont a természet ezt nevezi korrekciónak.

És itt megszületett az első valódi képlet:

Valóság->Visszacsatolás->?

A kérdőjel még viszont hiányzik, mert a visszacsatolás még nem elég önmagában, hiszen a valóság jelezhet, a rendszer hallhatja, de még mindig dönthet úgy, hogy nem változtat semmit. Mi kellene történjen azután hogy meghalljuk a hibát?

A kutatásaim azt mutatják, hogy erre a kérdésre a válasz a: korrekció.



	Fejezet




A valóság jelez nekünk, rögtön érkezik utána a visszacsatolás, de a történet itt még nem ér véget, valójában itt kezdődik. A világ tele van olyan rendszerekkel, melyek látják a problémát, viszont mégsem változtatnak. Ez az a pont ahol a legtöbb ember, szervezet, birodalom és talán még a mesterséges intelligencia is elakad. A hiba felismerése nem egyenlő a hiba kijavitásával. Ez igy valójában egyszerűen hangzik, mégis az emberi történelem jelentős része ennek az egyetlen mondatnak a bizonyitéka. A dohányos tudja, hogy a dohányzás káros és mégis rágyújt. Egy vállalat tudja, hogy a stratégia nem működik és mégis folytatja. Egy politikus tudja, hogy a probléma létezik és mégis hanyagolja. 

A valóság beszél, a visszacsatolás megérkezik de a korrekció elmarad. Ekkor értettem meg igazán, hogy a korrekció talán fontosabb, mint maga a tudás, mert valamit tudni önmagában nem ér semmit ha nem korrigálunk. Valójában a változás képessége az ami igazán számit. 

Itt a közmondások ismét segitettek: okos ember más kárán tanul, kérdő útját nem veszti, jó pap holtig tanul, stb. Ugyanazt az üzenetet hordozzák: maradj változtatható, javitható, ne ragadj bele a saját modelledbe. Ekkor jöttem rá, hogy a közmondások nem a tökéletességet tanitják, hanem a hibák elkerülhetetlenségét. Ez pedig rendkivül fontos különbség. A mai modern világ sokszor azt sulykolja, hogy ne hibázz. A közmondások viszont inkább azt mondják, hogy hibázni fogsz, a kérdés pedig az, hogy mit kezdessz vele. 

Ez volt talán a kutatásom legnagyobb fordulópontja, mert rájöttem valamire. A fennmaradó életképes rendszerek egyáltalán nem hibátlanok, hanem inkább javithatók. Ez pedig nem ugyanaz, sőt a kettő gyakran egymás ellentéte, hiszen a hibátlanság illúziója gyakran megakadályozza a korrekciót és itt buknak el a rendszerek. Ha azt hiszem, hogy tökéletes vagyok, akkor nincs se okom se hajlamom változni. Ha azt hiszem, hogy minden válaszom megvan akkor nem marad okom kérdezni. Ha azt hiszem, hogy a modellem tökéletes, akkor nincs okom hallgatni a valóságra. Itt kezdődik meg pedig a hanyatlás. A korrekció tehát nem gyengeség, egyáltalán nem. A korrekció erő, túlélés. A természet ezt már rég tudja, hiszen az evolúció nem azért működik, mert tökéletes, hanem azért mert folyamatosan korrigál. A tudomány nem azért működik, mert mindig igaza van, hanem azért mert képes visszavonni a tévedéseit. Egy egészséges ember sem azért fejlődik, mert soha nem hibázik, hanem azért mert hajlandó tanulni a hibáiból.

Tesztjeim során az a felismerés született meg bennem, hogy  fennmaradást nem is a hibák száma határozza meg, hanem a korrekció sebessége. Ez a mondat akár a könyv alap tétele is lehetne, hiszen a valóság nem vár. A hibák nem tűnnek el maguktól. A hibák nem tűnnek el csak úgy maguktól. A kérdés mindig ugyanaz: milyen gyorsan reagál a rendszer a hibára? Itt pedig megjelent egy új fogalom, valami, amit eddig nem neveztünk a nevén: a javithatóság. A javithatóság nem egyenlő a tudással se nem az intelligenciával. Nem erő, hanem annak a képessége, hogy a rendszer módositani tudja magát a jó irányba.

Minél mélyebbre mentem a közmondások erdőjében, annál inkább úgy tűnt, hogy a fennmaradás valódi kulcsa nem a hatalom, nem a gazdagság, nem is az intelligencia, hanem a javithatóság.

Ekkor merült fel bennem egy furcsa gondolat. Mi lenne ha ezt mérni is lehetne? Mi lenne, ha létezne egy mutató, amely megmutatja, hogy mennyire képes egy rendszer tanulni a saját hibáiból. Ekkor még nem tudtam, hogy később ebből fog megszületni a fejemben a Valóságkapcsolati és Javithatósági Index (VJI). De a mag már ott volt a fejemben.

Most kezdett kirajzolódni az a függvény, amelyet később az Élet Kódjának neveztem el:

Valóság->Visszacsatolás->Korrekció->?

Ez a lánc azonban még mindig hiányos volt, mert úgy gondoltam, hogy a korrekció még önmagában nem garantálja a fennmaradást, hiszen a világ folyamatosan változik. A tegnapi megoldás holnap már lehet, hogy nem működik. Ezért ezután azt a képességet vizsgáltam, amely nélkül minden korrekció csupán ideiglenes. A képességet, amely lehetővé teszi a hosszú távú fennmaradást, éspedig az alkalmazkodást.


	Fejezet




A valóság jelez, a rendszer érzékeli, a rendszer korrigál, de még mindig van egy probléma, éspedig az, hogy a világ nem áll meg. A valóság nem egy statikus célpont, nem egy állandó állapot, nem egy végleges válasz, hanem mozog, folyamatosan változik, alakul és ezért a tegnapi korrekció nem feltétlenül lesz elég ma. 

Itt lép be a képbe az alkalmazkodás. A korrekció egy esemény, az alkalmazkodás pedig egy folyamat. Ez a kettő gyakran összekeveredik, pedig nagyon különböző dolgok, hiszen a korrekció azt mondja, hogy valamit rosszul csinálunk és javitsuk ki. Az alkalmazkodás pedig azt mondja, hogy a környezetmegváltozott igy hát nekünk is szigorúan változnunk kell. Ez egy döntő különbség a kettő között. 

Kedves olvasó képzelj el egy hajót. Ha a hajó letér az útvonaláról és visszakormányozza magát azt nevezzük korrekciónak. Ha azonban megváltozik a szél, vagy az áramlat és a hajó új útvonalat választ, az már alkalmazkodás.

A fennmaradó életképes rendszerek nem csak korrigálnak, hanem alkalmazkodnak is. A természet tele van ilyen példákkal. A farkas, a róka, a patkány, a varjú, nem a legerősebb, leggyorsabb, legnagyobb állatok mégis rendkivül sikeresek. Miért? Azért mert tudnak alkalmazkodni. A pandamaci ezzel szemben teljesen más történet.

A panda nem buta, nem vak és nem ügyetlen, de nagyon specializált. A világa szűk és a mozgástere igen korlátozott. De tanitott nekem valamit, valami nagyon fontosat. A valóságkapcsolat önmagában nem elég, a korrekció sem. Ezek mellé alkalmazkodási mozgástér is kell. Ez volt az első alkalom amikor a modellem fejlődött, hiszen a panda nem igazolta a függvényt, hanem pontositotta. Itt kezdtem megérteni, hogy a jó elmélet nem attól jó, hogy mindenre ugyanazt a választ adja, hanem attól, hogy képes fejlődni az új tapasztalatok hatására. Valójában maga a modell is alkalmazkodott, hiszen a saját szabályait is követte.

Ekkor jöttem rá, hogy az Élet Kódja nem egy merev törvénz, hanem maga is egy élő folyamat:

Valóság - > Visszacsatolás - > Korrekció - > Alkalmazkodás - > Új valóság

Ezzel a kör bezárult, vagy inkább született egy spiral. Mert itt történt valami érdekes. Ha visszanézünk a folyamatra akkor nem ugyanoda érünk vissza, hiszen a rendszer tanult, megváltozott, fejlődött. A következő kör már nem ugyanazon a szinten indul. Ezért nem kör, hanem spiral.

Itt egy pillnatra meg kell állni, mert valami ismerős kezdett el kirajzolódni. Valami, ami túlmutat a közmondásokon. Túlmutat a történelmen, az állatokon. Azt mutatja, hogy a fejlődés nem egy lineáris folyamat. A fejlődés nem egy pusztán egyenes vonal, hanem inkább egy ciklus, viszont minden egyes ciklus hordozza az előző tapsztalatait. Ezt látjuk a természetben, a tanulásban, a tudományban, a társadalmakban, a tönrténelemben és talán az intelligenciában is.

Ekkor feltettem magamnak egy újabb kérdést. Ha minden rendszer alkalmazkodik, akkor mi akadályozza meg az alkalmazkodást? Miért ragadnak bele rendszerek nyilvánvaló hibákba? Miért ismtélődnek ugyanazok a tévedések? Miért olyan nehéz a változás?

A válasz a kérdéseimre nem a valóságban, nem a visszacsatolásban és nem is a korrekcióban volt, hanem magának a rendszernek a fejében. Abban, ahogy a rendszer saját magáról gondolkodik. Ebben a pillantban találkoztam egy fogalommal, ami a könyv egyik legfontosabb szereplőjévé vált. Egy olyan fogalommal, ami birodalmakat buktatott meg, gazdasági bugyborékokat fújt fel, tudományos tévedéseket konzervált és emberek millóit vezette félre. Ez a fogalom pedig: a modell. 



	Fejezet


Van egy mondat, amelyhez újra és újra visszatérek ebben a könyvben, egy mondat, ami egyszerűnek tűnik mégis civilizációk buktak el miatta azért, mert megfeledkeztek róla: A modell nem a valóság.

Amikor először kimondtam magamban ezt az egyszerű mondatot, nem sejtettem, hogy milyen mélyre vezet. Első hallásra szinte triviális, mert persze, hogy nem ugyanaz, hiszen a térkép nem a táj, a recept nem az étel, a tervrajz nem a ház. Mégis az emberiség történelmének jelentős része arról szól, hogy összekeverjük a két dolgot.

Az embernek van egy olyan különleges képessége, hogy modelleket tud alkotni. Ez az egyik legerősebb eszközünk. Egy modell segitségével előre tervezünk, számolunk, következtetünk, tanulunk, elképzeljük a fényes vagy sötét jövőt. A tudomány is modelleket épit, a gazdaság is, a politika, a vallások és a mesterséges intelligencia is. 

A modell önmagában nem a probléma, hiszen nélküle nem létezne az emberi civilizáció. A probléma ott kezdődik amikor elfejeltjük, hogy a modellünk csak közelitése a valóságnak. Amikor a térkép fontosabb lesz mint a táj. A történelem tele van ilyen pillanatokkal, amikor a vezetők úgy gondolták, hogy a birodalom amit létrehoztak örök és sérthetetlen, viszont a valóság mindig mást mondott. A befektetők amikor azt gondolták, hogy az árak örökké emelkedni fognak. Amikor a tudósok úgy gondolták, hogy már mindent tudnak. Mindig ugyanaz történt, nem a valóság változott meg, hanem a modell mondott csődöt.

Ez volt az a pont ahol a kutatásom hirtelen összeállt, mert rájöttem valamire. A közmondások jelentős része valójában nem erkölcsi tanitás, hanem modellvédelmi mechanizmus, egy figyelmeztető rendszer. Nem minden arany ami fénylik. Mit jelent ez valójában? Azt jelenti, hogy ne téveszd össze  látszatot a valósággal. Aki sokat markol az keveset fog. Ne becsüld túl a saját képességeidet. Addig jár a korsó a kútra, amig el nem törik. Ne hidd, hogy a következmények örökké elkerülhetőek. Ezek mind ugyanarra figyelmeztetnek éspedig arra, hogy vigyázz a modelledre, mert az hajlamos elszakadni a valóságtól. 

Itt találkozunk az első igazán veszélyes jelenséggel: a sikerrel. 

Furcsán hangzik, pedig igaz. A kudarc gyakran tanit, a siker pedig gyakran elaltat. A kudarc visszacsatolást ad, a siker pedig elrejti a hibákat. Ha egy rendszer hosszú ideig sikeres könnyen el kezdheti azt hinni hogy hibátlan, hogy tudja mindenre a választ. Ennek a következménye a merevség, a figyelmetlenség. A rendszer egyre kevésbé kérdez, kevésbé korrigál. A modell fontosabbá válik mint a valóság és ez az a pillanat, amikor az Élet Kódja szerint a veszélyzónába érkeztünk. Mert a valóság türelmes, de nem végtelenül. Lehet figyelmen kívül hagyni egy ideig, lehet tagadni, lehet magyarázni, de a valóság mindig benyújtja a végén a számlát.

Ekkor értettem meg, hogy miért olyan fontos a közmondások egyik legmélyebb üzenete. Nem azt tanitják nekünk, hogy legyünk okosak, vagy intelligensek, hanem inkább azt, hogy maradjunk mindig tanithatóak. Figyelem, a kettő egyáltalán nem ugyanaz, hiszen az okosság könnyen válhat dogmává, a tanithatóság viszont mindig nyitva tartja a kapcsolatot a valósággal.

Itt született meg az egyik legfontosabb felismerésem: a bölcsesség nem a válaszok száma, nem a tudás mennyisége vagy minősége, nem az intelligencia, hanem annak a képessége, hogy szükség esetén minél gyorsabban megváltoztasd a saját modelledet. Ez a mondat később újra és újra vissza fog térni mert rendkivül fontos.

Fel kell tennem a kérdést: ha ez a modell ennyire fontos, akkor hogyan tudjuk mérni? Honnan tudjuk, hogy egy rendszer egy adott pillanatban mennyire képes kapcsolatban maradni a valósággal? Honnan tudjuk mennyire javitható? Honnan tudjuk, hogy éppen közelit, vagy éppen távolodik a valóságtól?

Ekkor támadt egy ötletem, nem egy új filozófia, se nem ideológia, hanem inkább egy mérőeszköz. Valami, ami megpróbálja számszerűsiteni azt, amiről eddig csak beszéltünk: a Valóságkapcsolati és Javithatósági Index (VJI).

De mielőtt megalkottam volna, előbb meg kellett válaszolnom egy még fontosabb kérdést. Ha a fennmaradás kulcsa a javithatóság, akkor hogyan néz ki egy valóban javitható rendszer, és hogyan néz ki egy olyan rendszer amely már elveszitette ezt a képességét?

Az első kisérleti alanyom egy birodalom lett, egy olyan birodalom amely öröknek hitte magát és aztán mégis elbukott: A Római Birodalom.

	Fejezet




Minden elmélet egészen addig érdekes amig nem találkozik a valósággal. Ezért számomra a következő lépés teljesen egyértelmű volt: tesztelni kell a modellt. Nem közmondásokon és nem filozófián, hanem valami olyan példán, amit nagyon jól ismerünk, valamin, aminek a történetét már az idő jól megirta. Igy esett a választásom a Római Birodalomra.

Kevés rendszer volt az emberiség történetében annyira sikeres, mint Róma, hiszen évszázadokon át terjeszkedett, utakat épitett, torvényeket alkotott, városokat alapitott. Annak a kornak az emberei számára szinte elképzelhetetlennek tűnhetett, hogy egszer csak vége lesz. Mégis vége lett. A történelemkönyvek hosszú listát adnak a bukás okairól: gazdasági problémák, politikai instabilitás, katonai túlterheltség, korrupció, népvándorlások. Igazából mindegyik igaz lehet, de az én kérdésem más volt. Nem azt kérdeztem, hogy miért bukott el, hanem azt, hogy mit mondana róla az Élet Kódja? 

Ekkor történt valami érdekes. A sok különálló ok mögött ugyanaz a minta kezdett megjelenni: 

Valóság->Visszacsatolás->Korrekció->Alkalmazkodás

Hol szakadhatott meg ez a lánc? A válasz meglepően egyszerű volt: a korrekciónál. Pontosabban a korrekció sebességénél. A birodalom egyre nagyobb lett. A problémái egyre összetettebbek lettek, az igazi döntések egyre lassabban születtek meg, a visszacsatolás egyre nehezebben jutott el a központig, a rendszer egyre kevésbé látta önmagát. Itt pedig fontos felismerés következett, a birodalom nem azért bukott meg mert hibázott, hiszen minden rendszer hibázik, hanem azért mert egyre lassabban tudta kijavitani a hibáit. Ez a különbség kulcsfontosságú. A legtöbb történelmi magyarázat a hibákra koncentrál, a modellem viszont mást nézett: a javithatóságot. Minél többet vizsgáltam Rómát, annál inkább úgy tűnt, hogy a rendszer legnagyonn problémája nem az volt, amit tett, hanem az amit már nem tudott megtenni, vagy túl lassan tett meg. Nem tudott elég gyorsan változni, alakulni. A valóság túl gyorsan mozgott tovább, a rendszer pedig lemaradt. 

Ekkor megjelent egy új fogalom: a késleltetés. Mert a valóság nem azonal büntet, ezt már emlitettem, hanem idővel halmozza a problémákat. Ez az egyik legveszélyesebb tulajdonsága. Ilyenkor a rendszer könnyen hiheti azt, hogy minden rendben van, pedig valójában a számla még meg sem érkezett. A rómaiak számára a birodalom hosszú ideig működött, ezért egyre nehezebb lett felismerni hogy a modelljük már nem követi a valóságot. Nem láttak ki  rendszerükből gyakorlatilag. Itt kapcsolódott pedig vissza minden amit eddig tanultunk. A modell fontosabb lett mint a visszacsatolás. A siker fontosabb lett, mint a korrekció, a múlt fontosabb lett mint az alkalmazkodás és ez a kombináció végül végzetessé vált. 

Később úgyanezt a minát fogjuk látni gazdasági válságoknál, forradalmaknál, vállalatoknál, sőt még a mesterséges intelligenciánál is. Csak a szereplők változnak, a minta nem.

Itt fogalmaztam meg az Élet Kódja egyik legerősebb állitását:

A rendszerek nem attól omlanak össze, hogy hibáznak, hanem attól, hogy elveszitik a képességüket a hibák felismerésére éskijavitására.

Viszont a tudomány egyik alapszabálya az, hogy egyetlen példa még nem bizonyit semmit, lehet hogy Róma cask véletlen. Lehet hogy a modell cask éppen véletlenül ráilleszkedik a történetre. Ezért Kellett egy újabb teszt, valami modern, valami közelebbi. Igy jutottam el a következő teszthez. Egy eseményhez amely emberek millióinak az életét változtatta meg: a 2008-as pénzügyi válsághoz.



	Fejezet




Ha a Római Birodalom az első nagy teszt volt, akkor a 2008-as pénzügyi válság lett a második és ez különösen fontos volt, hiszen Róma távoli példa volt. Viszont a 2008-as válság modern, dokumentált, jól ismert és ami a legfontosabb: rengeteg adat maradt utána.

Ha az Élet Kódja valóban többről szól, mint történelmi utólagos magyarázkodásról, akkor itt is működnie kellett. Ezért ugyanazt a kérdést tettem fel itt is: hol szakadt meg a l

	Fejezet: Kérdő útját nem veszti



















	Nézz többet, mint amennyit beszélsz!





	Keresd a visszacsatolást






	Szeresd a korrekciót





	Hagyj mozgásteret.





	Maradj tanitható

